
| Sfânta muceniţă Tatiana, diaconiţa (12/25 ianuarie): | 

|, Veniţi să ne închinăm, Împăratului nostru Dumnezeu. | 
Veniţi să ne închinăm, şi Să cădem la Hristos Impăratul nostru Dumnezeu. 
IP Veniţi să ne închinăm, şi Să cădem la însuşi Hristos Împăratul şi Dumnezeul ” 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înain- 
tea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toți cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia. Slavă Ţie, Dumnezeul nostru, slavă Ţie! (de 3 ori) 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul sfintei, glas 4: Înfrumuseţată cu lumina cerească stai înaintea prea 
curatului Mire, cerând prea lăudată muceniţă Tatiana să se izbăvească de întrei- 
tele patimi, cei ce cu evlavie se închină ţie, îndreptându-i la vieţuirea cea desă- 
vârşită spre darurile Duhului. 


Slavă Tatălui şi Fiului şi Sfântului Duh. 
Infrumuseţată cu lumina cerească stai înaintea prea curatului Mire, cerând prea 
lăudată muceniţă Tatiana să se izbăvească de întreitele patimi, cei ce cu evlavie 


se închină ţie, îndreptându-i la vieţuirea cea desăvârşită spre darurile Duhului. 


Şi acum şi pururea şi în vecii vecilor. Amin. 

Niciodată nu vom tăcea, de Dumnezeu Născătoare, a vesti puterile tale, noi 
nevrednicii, că de nu ai fi stătut înainte rugându-te pentru noi, cine ne-ar fi 
mântuit dintru atâtea primejdii, sau cine ne-ar fi păzit până acum slobozi? De la 
tine Stăpână nu ne vom depărta, că pe robii tăi pururea îi mântuieşti din toate 
nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Paraclisul Sfintei muceniţe Tatiana - Otilia Simeria: (audio) 
https://www.youtube.com/watch?v=W CoKenh WBfo 


Canonul 














Cântarea | 
Stih: Sfântă muceniţă Tatiana, roagă-te pentru noi. 


Reverşi din făcha Sfântu lui Duh, raze de lumină muceniţă a lui Hristos, gonind 
întunericul păcatului şi luminezi pe poporul cel credincios. 


Stih: Sfântă muceniţă Tatiana, roagă-te pentru noi. 


Venind lângă tine îngeri cereşti în mijlocul temniţei cu lumină te-au îmbrăcat, pe 
care şi mie dăruieşte-o, tămăduindu-mi zdrobirile trupului. 


Slavă Tatălui şi Fiului şi Sfântului Duh. 


Pe Domnul Hristos propovăduind, pe cei fără lege i-ai înfrânt în chip minunat şi 
ne-ai ridicat pe noi la viaţa cea îngerească surpând pe diavolul. 


Şi acum şi pururea şi în vecii vecilor. Amin. 


Ascultă suspinul robului tău, curată Fecioară şi din cursele celui rău mă scoate 
pe mine păcătosul ca să te laud pe tine, Stăpâna mea. 


Cântarea a III-a 

Stih: Sfântă muceniţă Tatiana, roagă-te pentru noi. 

Spre durerii fără temere ai venit sfântă, că te-a întărit muceniţă harul lui 
Dumnezeu ca să zidească din nou făptura Sa cea căzută care s-a creat după 
chipul nemuritor. 

Stih: Sfântă muceniţă Tatiana, roagă-te pentru noi. 

Stricăcioasa avere de la părinți n-ai râvnit, Sfântă Tatiana la cer privind cu 
osârdie şi pe poporul ales l-ai îndreptat la limanul cel de mântuire ca rod ne- 
stricat în veac. 


Slavă Tatălui şi Fiului şi Sfântului Duh. 


Cu izvoarele rănilor tale, ai îngropat tot meşteşugul cel rău al nelegiuiţilor, iar 
astăzi îndepărtezi norul păcatelor noastre Sfăntă Tatiana, mireasă a Domnului. 


Şi acum şi pururea şi în vecii vecilor. Amin. 














Luminează-mi, curată cu mila ta ochii mei cei întunecaţi de păcate şi conştiinţa 
mea o curăţeşte degrab de cugetările mele cele necurate, o, Maică a Domnului. 


Sedealna glas 2 (Rugăciune caldă): 

Pe urmele iubitului tău cu dor ai mers, morţii lui Hristos râvnind tu cu osârdie 
muceniţă sfântă, pentru aceasta roagă-te Domnului să dobândim şi noi cu harul 
tău, cămara cea cerească a sfinţilor. 

Cântarea a IV-a 


Stih: Sfântă muceniţă Tatiana, roagă-te pentru noi. 


Neputinţa din trupul tău, a într-aripat-o Domnul cu harul Său, de osânda cea de 
veci scăpând sufletele celor ce te laudă. 


Stih: Sfântă muceniţă Tatiana, roagă-te pentru noi. 


Ai născut minunat duh de mărturisire mântuitoare, muceniţă a lui Dumnezeu, 
care luminează pe toți oamenii. 


Slavă Tatălui şi Fiului şi Sfântului Duh. 


Porumbiţă frumoasă, spre cele cereşti ai zburat cu duhul tău, iar cinstitul tău cap 
l-ai lăsat ca pe o comoară nestricată-n veac. 


Şi acum şi pururea şi în vecii vecilor. Amin. 


Preacurată Fecioară, ceea ce eşti plină de har, Marie cântăreților tăi dă-le dar ca 
să-ţi cânte ţie cu osârdie. 


Cântarea a V-a 
Stih: Sfântă muceniţă Tatiana, roagă-te pentru noi. 


Când ai cunoscut fericită muceniţă, că te-ai întins pe lemn Dumnezeule, jertfă 
curată s-a adus îndelung răbdând. 


Stih: Sfântă muceniţă Tatiana, roagă-te pentru noi. 


Propovăduind pe Hristos cel după lege, ai biruit pe cei fără lege, prea lăudată ca 
în pace să vieţuim. 














Slavă Tatălui şi Fiului şi Sfântului Duh. 


Te-ai socotit, cu mulțimea mucenicilor şi stai la tronul PreaSfintei Treimii, pe 
cei ce-ţi cântă ocrotindu-i cu harul tău. 


Și acum şi pururea şi în vecii vecilor. Amin. 


Semn izbăvitor şi liman de mântuire, mie să-mi fii curată Fecioară, celui ce înot 
în noianul ispitelor. 


Cântarea a VI-a 

Stih: Sfântă muceniţă Tatiana, roagă-te pentru noi. 

Slăbit-ai, meşteşugirea celui rău cu zdrobirea mădularelor tale şi sângiuirile tale 
uscat-au nelegiuirile necredincioşilor, noian de minuni arătând credinciosului 
nostru popor în veci. 

Stih: Sfântă muceniţă Tatiana, roagă-te pentru noi. 

Spre tine, ceea ce eşti frumoasă, porumbiţă a Stăpânului nostru am năzuit eu ne- 
trebnicul robul tău, ca să mă faci luminată biserică a Tatălui celui Ceresc 
împreună cu Fiul şi Duhul Sfânt. 

Slavă Tatălui şi Fiului şi Sfântului Duh. 

Avut-ai dumnezeiască dragoste Tatiana, muceniţă Slăvită şi te-ai făcut mie- 
luşea Stăpânului, pentru aceasta te rog eu netrebnicul în dragoste inima mea 
întăreşte-o, mireasă a Domnului. 

Şi acum şi pururea şi în vecii vecilor. Amin. 

Izvoare de vindecări creştinilor, dăruieşte-mi de Dumnezeu Născătoare că pe 
Izvorul vieţii născut-ai, ci curăţeşte-mă cu rugăciunea mea de multele întină- 
ciuni şi mă spală de toate păcatele. 

Condac glas 2 (Păzitoarea creştinilor): 

Cu luminile muceniceşti te-ai încununat şi cu haină înfrumuseţată te-ai îmbră- 
cat, stând înaintea Celui dorit al tău şi mijlocind de-a pururea la Tronul Dumne- 


zeirii, muceniţă Tatiana cerând să se mântuiască de greşeli pierzătoare de suflet 
cei ce te cântă şi te laudă pe tine, mieluşeaua lui Dumnezeu. 














Cântarea a VII-a 

Stih: Sfântă muceniţă Tatiana, roagă-te pentru noi. 

Pentru dragostea lui Hristos, te-ai luptat Tatiana fără de temere, cunună nestri- 
cată purtând cu vrednicie şi la scaunul cel de sus, pentru noi te rogi acum Stă- 
pânului, a toate. 

Stih: Sfântă muceniţă Tatiana, roagă-te pentru noi. 

Porumbiţă frumoasă şi grădină închisă, te ştiu pe tine slăvită muceniţă, sfințeşte- 
mă pe mine picurând în inima mea dulceaţa harului ceresc, ca să te slăvesc de-a 
pururi. 

Slavă Tatălui şi Fiului şi Sfântului Duh. 

Muceniţă curată întru dragostea Domnului întăreşte-mă, ca cea ce în suflet porți 
chipul cel de taină al iubiri dumnezeieşti, pe mine cel ce te slăvesc cu dra-goste 
pe tine. 


Şi acum şi pururea şi în vecii vecilor. Amin. 


Preacurată Stăpână, ce cântare de laudă eu netrebnicul din buze necurate, îţi voi 
aduce ţie, ca pe Fiul tău să-l arăţi prea milostiv şi iertător spre mine păcătosul. 


Cântarea a VIII-a 
Stih: Sfântă muceniţă Tatiana, roagă-te pentru noi. 


Liturghisire întru Hristos a iubirii pentru oameni, având Tatiana sfinţeşte popo- 
rul ce ţie se închină. 


Stih: Sfântă muceniţă Tatiana, roagă-te pentru noi. 


Celor ce cheamă numele tău cu credinţă, mângâierea de sus o revarsă, cu rugile 
tale de har izvorâtoare. 


Slavă Tatălui şi Fiului şi Sfântului Duh. 


Glasul tău dulce ne trage spre pocăință, cu zdrodirea iubirii de sine a inimii în- 
frânte, sfințită Tatiana. 


Şi acum şi pururea şi în vecii vecilor. Amin. 














Altă nădejde nu am afară de tine, Născătoare de Dumnezeu Fecioară, ca să îm- 
blânzească pe dreptul Judecător. 


Cântarea a IX-a 
Stih: Sfântă muceniţă Tatiana, roagă-te pentru noi. 


O, candelă aprinsă de focul iubirii celei cereşti, muceniţă a lui Hristos cu mirul 
faptelor bune şi eu să mă sfinţesc. 


Stih: Sfântă muceniţă Tatiana, roagă-te pentru noi. 


Icoană a iubirii şi vas al nădejdii, te-ai arătat muceniţă a lui Hristos, împăr- 
tăşindu-ne nouă tainele sfinţilor. 


Slavă Tatălui şi Fiului şi Sfântului Duh. 


Lumină din lumina cea neînserată şi călăuză a celor ce rătăcesc, te-ai cunoscut 
muceniţă, podoaba Olteniei. 


Şi acum şi pururea şi în vecii vecilor. Amin. 


Liman de mântuire, pe tine, ştiindu-te de Dumnezeu Născătoare, te chem să sco- 
ți din stricăciune viaţa mea cu milostivirea ta. 


Megalinariile 


Dor nepotolit după Dumnezeu şi liturghisire a Cuvântului te-ai făcut, Sfântă 
Tatiana, podoaba Craiovei şi mieluşeaua Domnului roagă-te pentru noi. 


Bucură-te, stâlpul Bisericii, făclie nestinsă a întregii înţelepciuni, care pe cei ce- 
ți cântă curată muceniţă, moştenitori ai Raiului arată-i cu darul tău. 


Bucură-te, fiică a lui Hristos, locaş înfrumusețat al iubirii dumnezeieşti te bu- 
cură mireasma cea bună a creştinilor şi facerea de bine nedrămuită. 


Bucură-te, foc înfricoşător pentru cei nelegiuţi, muceniţă a lui Hristos şi prea 
luminoasă făclie a iubirii de oameni şi de Dumnezeu, mireasă a Domnului. 


oki 


Paraclisul Sfintei muceniţe Tatiana - Psalţii Catedralei Patriarhale (partitura) 


https://psaltiicatedraleipatriarhale.files.wordpress.com/2009/05/paraclisul-sfintei- 
mucenite-tatiana-terminat_layout-1.pdf 








